नेपालमा कसैले वर्षमा ३ लाखसम्म आम्दानी गर्छ भने उसले सामाजिक सुरक्षा करस्वरूप १ प्रतिशत कर तिर्नुपर्ने हुन्छ । यदि त्यसभन्दा बढी भए पहिलो १ लाखको १५ प्रतिशतका आधारमा र त्यसभन्दा माथिको कमाइमा २५ प्रतिशतका आधारमा कर तिर्नुपर्ने हुन्छ । यदि वार्षिक २० लाखभन्दा माथिको कारोबार हुन्छ भने मूल्य अभिवृद्धि करमा अनिवार्य दर्ता भएको हुनुपर्छ । नेपालमा कतिपय कलाकारले आफ्नो व्यक्तिगत आम्दानीका आधारमा कर तिर्दै आएका छन् भने कतिपयले छुट्टै फर्म बनाएर पनि कर तिरेको पाइन्छ ।
